text: Oplev det sønderjyske kaffebord i påsken
  01 april 2010 kl. 12.07
  Der er kaffe og kage på det tidligere Bov Museum Oldersmorstoft.
  Da sønderjyderne var under tysk styre, blev der bygget mange forsamlingshuse.
  Men tit kunne de ikke få alkoholbevillinger fra de tyske magthavere.
  I stedet medbragte man kager og drak kaffe, og efterhånden blev det en kappestrid fruerne imellem om, hvem der kunne bage de bedste og de fleste kager. 
  Dette var med til at skabe traditionen Sønderjysk Kaffebord, der endnu i dag er præget af overdådige mængder af skærekager, lagkager, småkager og boller. 
  De besøgende på Oldemorstoft kan smage kager bagt efter originale, sønderjyske opskrifter.
  